  Туспуктэм: vk.com (Николай Ямаков) Майя Бывальцева Удмуртиысь поръёслэн «Одо Мари Ушем» огазеяськонзы но Калыкъёслэн эшъяськон юртсы интернациональной семьяос понна вложвылъяськон ялӥзы. Ужрадэ пыриськыны быгато семьяос, кытын кузпалъёс пӧртэм выжыысь луо. Со сярысь Калыкъёслэн эшъяськон юртсылэн пресс-службаез ивортӥз. Вожвылъяськон 18-тӥ толсуре Калыкъёслэн эшъяськон юртазы ортчоз. Пыриськисьёс семьяен улонлэсь чеберлыксэ, йылолъёсты, поколоениослэсь кусыпъёссэс возьматӥсь адӟытон дасяны кулэ, отчы туспуктэмъёс, чеберлыко киужъёс пырыны быгато. Озьы ик семьяос йӧскалык сиён-юонлэн рецептэныз тодматозы, творчествоя номер возьматозы. Пыриськисьёсты пӧртэм номинациосъя пусъёзы. Кузпалъёслэн арлыдзыя, нылпиослэн лыдзыя куронъёс ӧвӧл, но семьялэн командаяз ӧжытсэ куинь адями луыны кулэ. Вожвылъяськонлэн валтэтэныз (положение) татын тодматскыны луоз. Куриськонъёсты 10-тӥ толсурозь yamakov@inbox.ru электорн адресъя келяно. Тодэ вайытом, азьвыл аръёсы поръёслэн огазеяськонзы пӧртэм выжыысь песятайёс, песянанйёс, чеберайёс понна вожвылъяськонъёс радъялляз. Тегъёс: Удмуртия семья йӧслыкъёс вожвылъяськон Ижкар  